

**POZIV ZA ISKAZ INTERESA**

za korištenje potpore i podrške u svakodnevnom životu starijim osobama i osobama s invaliditetom u okviru projekta

**Zaželi-Negoslavci-faza IV“ kodni broj projekta SF.3.4.11.01.0132**

Ministarstvo rada, mirovinskog sustava, obitelji i socijalne politike odobrilo je Općini Negoslavci bespovratna sredstva za provedbu projekta „Zaželi – Negoslavci- faza IV“ u iznosu od 855.000,00 eura. Projekt će se financirati iz Europskog socijalnog fonda plus u maksimalnom ( 100% ) iznosu prihvatljivih troškova uz stopu vlastitog sufinanciranja od nula posto.

**Mole se svi zainteresirani da se prijave svaki radni dan od 07-15 h, u prostorijama Projekt centar Negoslavci, Braće Nerandžića 2, a u roku trajanja provedbe projekta „Zaželi-Negoslavci-faza IV“ od dana objave ovog poziva.**

Iskaz interesa na propisanom obrascu i sa dokaznom dokumentacijom mogu podnijeti svi koji zadovoljavaju sljedeće uvijete:

**CILJANA SKUPINA:**

**a)** **Starija osoba (u dobi od 65 godina ili više)**  **b) Osoba s invaliditetom (u dobi 18 ili više godina) 3. ili 4. stupnja** težine invaliditeta -oštećenja funkcionalnih sposobnosti prema propisima o vještačenju i metodologijama vještačenja

**UVJET PRIHVATLJIVOSTI ZA OSOBE STARIJE OD 65 GODINA**

VISINA MJESEČNIH PRIHODA

Kako bi se osoba mogla uključiti u projekt visina mjesečnog prihoda **ne smije prelaziti** za:

**a)Samačko kućanstvo**  ne prelaze iznos od 120% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije toga ukoliko HZMO još nije izdao podatke za mjesec koji prethodi uključivanju u aktivnosti projekta

 **b)Dvočlano kućanstvo**  ne prelaze iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije toga ukoliko HZMO još nije izdao podatke za mjesec koji prethodi uključivanju u aktivnosti projekta

**c)Višečlano kućanstvo u kojem su svi članovi kućanstva pripadnici ciljnih skupina ovog Poziva** ne prelaze iznos od 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije toga ukoliko HZMO još nije izdao podatke za mjesec koji prethodi uključivanju u aktivnosti projekta

**UVJETI PRIHVATLJIVOSTI ZA OSOBE SA INVALIDITETOM**

STUPANJ TEŽINE INVALIDITETA:

a) Odrasle osobe s invaliditetom: koje žive u samačkom ili dvočlanom kućanstvu ili višečlanom kućanstvu u kojem su svi članovi kućanstva pripadnici ciljnih skupina ovog Poziva

 b)koje imaju utvrđen treći ili četvrti stupanj težine invaliditeta – oštećenja funkcionalnih sposobnosti prema propisima o vještačenju i metodologijama vještačenja

**DOKAZNA DOKUMENTACIJA**

1. preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob
2. potvrdu porezne uprave o visini dohodaka i primitaka za mjesec na koji se odnosi iznos prosječne starosne mirovine za 40 i više godina mirovinskog staža (za svakog člana kućanstva)
3. izjava o članovima kućanstva
4. potvrda o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta-oštećenje funkcionalnih sposobnosti ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta-oštećenje funkcionalnih sposobnosti.